שאלה: מי אמר שהיהדות זו הדת הנכונה? ומדוע אלוהים צריך את העולם?: אני לומד בישיבה ובזמן האחרון התחילו לעלות לי כל מיני שאלות בעניני הדת, חשבתי בעצם למה אנחנו מאמינים דווקא ביהדות? כמו שאצלנו מאמינים באמונה שלמה גם יש נוצרים שמאמינים באמונה שלמה? ולמה ה בכלל ברא את העולם? בשביל שהיהודים יעבדו אותו? הרי ה לא צריך שמישהו יעבוד אותו הוא הרי כל יכול? אשמח אם תענו לי אני מתחיל כבר להיבהל מהמחשבות האלה!!!
תשובה: לך צדיק! יישר כוח על השאלות, על הרצון לברר כל דבר לעומק! אין צורך להיבהל. בהרבה תחומים בחיים אנחנו עושים דברים בצורה טבעית בלי לשאול שאלות ואח"כ מגיע השלב של ההתערבות השכלית שמעלה קושיות, אך אנחנו לא נעצרים כאן אלא ממשיכים למציאות יותר משוכללת בה גם השכל נאמן לאותה טבעיות ואף משכלל אותה. אם הבנתי נכון שאלת כמה שאלות: 1. למה דווקא יהדות? 2. למה ה  ברא את העולם? אשתדל לתת כיוון, אתה תמיד מוזמן להמשיך ולשאול עוד ועוד עד שתנוח דעתך. יציאת השד של הדתות בעולם היא שכיחה מאוד אצל בחורי ישיבה ואצל תיכוניסטים. היא טבעית, נורמלית, הרבה עוברים את הבירורים וממשיכים הלאה. אז למה באמת דווקא יהדות? בגלל שנולדנו בתור יהודים? הלא סביר להניח שאם היינו נולדים במשפחה מוסלמית היינו עכשיו מאמינים לגמרי בג יהאד ואם היינו נולדים למשפחה נוצרית היינו מאמינים לגמרי בשילוש הקדוש? לפי טענה זו אין אמת אובייקטיבית אלא כל אחד חי את ה אמת שלו. אנו טוענים שעם ישראל הוא העם הנבחר ולכן דת האסלם ודת הנצרות הן שקר. היהדות היא אמת- השאר שקר גמור. לענ"ד אני חושב שלפני הכל חשוב לברר מהי אמונה- מהי אמונה? האם היא ברגש? (אני מרגיש שהיהדות זו האמת) או שמא היא בשכל? (אני מבין שהיהדות היא אמת) לכל כוח יש יתרונות ויש חסרונות: לרגש- יתרון: הוא תוסס וחי ומערבב את כל אישיותו של האדם. חסרון: יש לו חיי מדף קצרים- הוא בא והולך, הוא לא יציב הוא לא מיושב, הוא משתנה. לשכל- יתרון: הוא מוחלט, מיושב, מסודר, לא נתון למהמורות. חסרון: יש תמיד חשש מהוכחות שכליות אחרות שיפרקו את כל המגדל שנבנה על אמונה מסוימת. אז מהי אמונה? אמונה היא מעל הרגש ומעל השכל. "צדיק באמונתו יחיה"- אמונה זה חיים, זו וודאות. אם אדם ישאל אותך: "איך אתה יודע שאתה חי? אולי אתה בחלום? אולי אתה חי במטריקס?" כמובן שאת השאלה הזו את תהדוף מיד בטענה: "מ זתורמת? אני חי! אני זקוק להוכחות? להרגשות? כל כולי זועק חיות!" ואם הוא ימשיך לשאול: "ואיך אתה יודע שההורים שלך זה ההורים שלך? אולי אתה מאומץ?" כמובן שגם את השאלה הזו אתה תהדוף מיד. ואם יביאו לך הוכחות שההורים שלך הם לא ההורים שלך? כמובן שזה לא ישכנע אותך. ומדוע? משום שאתה חי את זה שההורים שלך הם הם ההורים שלך, אתה חי את הדבר ולכן שום הוכחה לא תמעיט את האמונה ביחס שלך להוריך. אמונה זו מדרגה של וודאות ושל חיים וממנה מתפרטים כוחות הנפש ובהם גם השכל וגם הרגש. מתוך מדרגת חיים זו אדם לומד אמונה ומרגיש אמונה. אפשר להמשיל משל שיחדד את היסוד להבנת משמעות האמונה: משל לאומן שיוצר אומנות (למשל: ציור, שיר). האמנות שהוא יצר היא חלק ממנו והיא משקפת בעצם היותה אומנות את אישיותו של האומן. כך להבדיל רבש"ע הוא האומן שברא את העולם. העולם על כל היצורים שבו הם האמנות של רבש"ע. ותפקיד האומנות הוא להיות נאמנים לאומן (ומכאן המושג  אמונה ). בהמות ומלאכים מאמינים ברבש"ע ונאמנים לו. בהמה אוכלת, ישנה, מולידה וולדות, המלאך- עושה את שליחותו נאמנה. (אין להם מאבקים ואין להם יצר הרע) והאדם? עצם זה שאדם חי הוא מאמין- אבל מאמין כמו בהמה. הוא חי. אך יש בו משהו מיוחד- הוא בנוי מחומר ומרוח ויש לו בחירה חופשית האם לעשות את רצון ה  ולהאמין בצורה משוכללת או שמא להישאר מאמין פרימיטיבי. איך האדם יכול להאמין יותר ולחיות יותר כפי שרבש"ע רוצה? ע"י התורה. התורה היא בעצם מגלה את הטבע שלנו, כלומר, את רצון האומן באומנות האדם ותפקידנו הוא לעשות את רצון ה  דרך התורה (אפשר להמשיל את יחס התורה לאדם ליחס מרשם התרופה על התרופה- שמה שכתוב במרשם הוא לא חיצוני אלא מעיד על מה שיש בתוך התרופה, וכך התורה- מה שכתוב בה מעיד על הטבע האלוקי שנמצא באדם פנימה) אז למה לומדים אמונה? זה שכל? בלימוד אמונה בעצם משכללים את האמונה שקיימת כבר באדם ולא יוצרים משהו חדש. גם כשהרמב"ם כתב ספר אמונה הבנוי על הוכחות שכליות הוא קרא לו "מורה נבוכים" שמי שזקוק להוכחות שכליות ביחס לאמונה בה  ולא חי וודאי לו שיש בורא לעולם וכו הוא נבוך. לכן כל מה שנפרט בהמשך לא בא להוכיח שכלית את האמונה בצדקת הדרך אלא לחשוף אותה, לעזור לוודאות שבך לצאת מהכוח אל הפועל. אנחנו צריכים לחתור לוודאות פנימית ולא לכיבוי שריפות שכלי בלבד. לכן לפני שאני מתחיל להיכנס לעומק הסוגיה אני ממליץ לך ללמוד את ספר הכוזרי שמלבן את הסוגיה הזו בצורה מושלמת ובונה באדם קומה אמונית אמיתית. אז ככה: עם ישראל הוא לא דת. עם ישראל הוא לאום. יהודי הוא מי שנולד לאמא יהודייה, מי שנשמתו, יעשה מה שיעשה תישאר נשמה של יהודי. בדתות אחרות אין זה כך- חילוני אצלם הוא לא נוצרי או מוסלמי אלא כופר ותו לא. בבריאה יש כמה דרגות- דומם, צומח, חי, מדבר. שלכל אחד יש תכונה איכותית שמתייגת אותו כדרגה שונה. עם ישראל הוא מעל דרגת מדבר. עם ישראל הוא עם סגולה- יש בו את המסוגלות לפרסם את שם ה  בעולם. הוא נברא כדי לתקן עולם במלכות שדי. זהו אינו הבדל כמותי אלא הבדל איכותי- בידי כל יהודי יש את היכולת להתעלות ולהיות נביא. אותה סגולה נבראה עוד לפני שנברא העולם והוטבעה באדם הראשון. מאדם הראשון ועד יעקב אבינו היה את הקליפה (מי שלא עברה אליו הסגולה) והפרי (מי שעברה אליו הסגולה). מיעקב הלא הוא ישראל עברה הסגולה לכל בניו. ובניו לכל צאצאיו עד סוף כל הדורות. בשונה מדתות אחרות עם ישראל נולד מתוך הרחם המצרית, הוא נולד כעם ולא מתוך אוסף יחידים שהצטרפו זה לזה, יצא כעם ממצרים וכ וקיבל את התורה כעם. כעם. גברים נשים וטף שמעו את רבש"ע מדבר אליהם פנים אל פנים. בשונה מדתות אחרות לא הייתה  התגלות אלוקית  לאדם בודד שאמור להביא בשורה לעולם, אלא התגלות לכל עם ישראל- גברים, נשים, זקנים וטף. ולא קרו ניסים לאדם בודד אלא כל אחד ואחד מעם ישראל חווה את אותם ניסים יום יום 40 שנה במדבר וכן בהשגחה האלוקית שלוותה את עם ישראל לכל הדורות. אם כבר מדברים על דתות אחרות, אז אותן דתות מאמינות בכל מה שנאמר עד כה אך כופרים בבחירתו של עם ישראל- הנוצרים בעם ישראל והמוסלמים בעם ישראל ובנוצרים. הם טוענים אמנם עם ישראל היה העם הנבחר אבל הוא חטא ונענש וסגולתו לא נשארה בו אלא עברה אליהם. בטענה הזו בעצם הוא יוצאים מנקודת הנחה שבחירה אלוקית היא בחירה אנושית- כלומר, רבש"ע בחר בעם ישראל כמו שאתה בוחר עם מי להתחתן ו.קורה ואלוהים טעה. לא נעים. הוא פישל. אך כמובן שבחירה אלוקית היא לא בחירה אנושית ו"תורה דיברה בלשון בני אדם" ובחירה אלוקית היא יצירה וכמו שרבש"ע בחר בחתול בעצם יצירתו כחתול וגם אם הוא יהיה בקרקס וילך עם מגפיים הוא עדיין יישאר חתול כך עם ישראל נוצר נבחר וגם אם הוא חוטא יצירתו לא משתנית לעולם "עם זו יצרתי לי תהילתי יספרו" שמא תשאל, נו. אבל מי אמר שאנחנו צודקים? חד וחלק- התשובה היא המציאות. עם ישראל הוא עם הנצח, למרות כל הרדיפות, הפוגרומים, הגירושים הצרות הגשמיות והרוחניות, עם ישראל המשיך להתקיים בשפתו, תרבותו ותורתו ויותר מזה- הגשים את חזון נביאיו והבטחת רבש"ע דרכם ושב לארץ ישראל נגד כל הסיכויים, הקים מדינה ריבונית וצבא חזק, מרכז התורה חזר לארץ ישראל, ארץ שהייתה שוממה, מדבר, סמל השיממון העולמי והפכה לגן עדן כלכלי, חקלאי, רוחני וכו. ואיפה המצרים? הרומאים? היוונים? הברטים? הגרמנים? כל מי שרק ניסה לגעת בעם ישראל ירד מקדמת הבמה העולמית. אומות העולם הם אומות שבאות והולכות מהעולם. עם ישראל הוא עם הנצח משום שהוא קשור לנצח, קשור לרבש"ע. הנוצרים והמוסלמים חשבו שעם ישראל יעלם, שתפקידו לסבול ולהתייסר על חטאיו נותרו המומים לנגד המציאות של מדינת ישראל. מאז ועד היום הם ניסו ומנסים להילחם בה. לאט לאט העולם מבין שאין פה מלחמה על טריטוריה אלא על צדקת הדרך. זוהי התשובה על קצה המזלג לגבי הדתות. בנוגע לשאלה מדוע רבש"ע ברא את העולם- בשאלה כזו יוצאים מנקודת הנחה שיש את רבש"ע ויש את העולם. אך האמת היא שרבש"ע הוא העולם, העולם הוא גילוי של רבש"ע, משום שאם נגיד אחרת אז רבש"ע יהיה מצומצם למקום מסוים והלא רבש"ע הוא אין סופי. אבל מדוע הוא יצר וברא את הגלוי הזה שנקרא עולם? חשוב מאוד לדעת שוב, ש"תורה דיברה בלשון בני אדם" אין לנו השגה מהו רבש"ע ו"תכלית הידיעה היא שלא נדע" את רבש"ע. כל הפעלים שהושאלו לרבש"ע כפעלים אנושיים הם בהשאלה בלבד (אני ממליץ לך ללמוד את הפרק הראשון של מורה נבוכים לרמב"ם שעוסק בכך באריכות) כיוון שאין לנו השגה מיהו אין לנו השגה מדוע הוא עושה מה שהוא עושה אלא אם כן קיבלנו את אותה ידיעה דרך התורה שאותה כמובן קיבלנו מרבש"ע. ח אומרים שרבש"ע ברא את העולם כדי לתת שכר לבריותיו. ומהי הכוונה? רבש"ע הוא טוב לכל וכיוון שהוא רצונו להיטיב לכל הוא רצה להיטיב עם בריותיו ולתת להם שכר ע"פ עמלם. כמובן שרבש"ע לא צריך את העבודה שלנו. הוא לא חסר כלום. בעבודתנו אותו לא משתנה בו שום דבר- אך אנו משתנים, אנו נעשים יותר אלוקיים, עושים את רצוננו כרצונו. ההבדל נעשה בנו ולא בו. ה בנו  הוא לא רק באדם הפרטי אלא על כל הסובב אותו, על כל העולם כולו. כמו ש כל ישראל ערבים זה בזה  כך יש קשר בין עם ישראל לכל הבריאה ולכן יש במעשה האדם שינוי בכל הבריאה כולה. וזהו רצון ה. אני ממליץ לך להרחיב על כך עוד בספר נפש החיים שער א. אבל העולם כבר נברא? נכון. זו עובדה מוגמרת? כן. אז השאלה שאנחנו צריכים לשאול את עצמנו היא לא  מדוע הוא נברא  אלא  מה אני צריך לעשות בעולם שכבר נברא. וכמובן שהתשובה היא לעבוד את ה  ולתקן את העולם שברא במלכותו קודם כל בתוכנו פנימה ומתוך זה להשפיע על כל העולם כולו. אני ממליץ לך לקרוא תשובות נוספות בקישורים הבאים: מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552 אלרון